Здравейте,  

имам сключен договор със софийска вода, с който те се задължават да осигурят безпрепятственото отвеждане на отпадните води от имота. Това никога не е правено, няма дори канализация. Въпросът ми е мога ли да ги накарам да си изпълнят задълженията по договора по съдебен път и ако се заведе дело дали ще се проточи с години?  

Поздрави.




Договор със софийска вода
=========================

 

Здравейте, г-н Илиев,


за коректен отговор следва да се прегледа договора Ви със “Софийска вода”. Съдебното производство обаче, след като ще бъде пред софийски съд, може действително да отнеме години, тъй като софийските съдилища са натоварени с множество искови и заповедни производства. Освен това законовите срокове, свързани с отговора на исковата молба, провеждане на съдебни заседания, постановяване на решение, също не са от кратките, някои от тях, като за постановяване на решение са инструктивни и рядко се спазват.


Поздрави,  

адв. Николина Митова  

тел. 0898 303092


